alexandrainst/scandi-wiki huggingface dataset:
Frankenstein Sings

Frankenstein Sings er en film fra 1995 hvor blant annet «Dr. Frankenstein» fra romanen Frankenstein av Mary Shelley opptrer, i tillegg til «Grev Dracula» og Elvis. Filmen er  regissert av Alec Sokolow og Joel Cohen.

Filmen er også kjent under tittelen Monster Mash: The Movie.

Sammendrag 
To tenåringer, Mary og Scott, er på vei hjem fra en Halloween-fest når problemer med bilen deres gjør at de må søke hjelp i det gamle herskapshuset til Victor Frankenstein. Det tenåringene ikke vet er at Dr. Frankenstein ønsker å bruke en menneske-hjerne til hans aller siste kreasjon.

I mellomtiden utvikler Frankensteins assistent, Igor, snart romantiske følelser for Mary. Grev Dracula og hans kone, grevinne Natasha, et par vampyrer, bestemmer seg for å krydre deres livløse ekteskap ved å forsyne seg av blodet til Mary og Scott, men Dracula bestemmer seg i stedet for å ta Mary som hans neste kone.

Rolleliste

Se også
Liste over Frankenstein-filmer

Eksterne lenker
 

Frankensteinfilmer
Filmkomedier fra USA
Skrekkfilmkomedier
Filmmusikaler fra USA
Filmer fra 1995
Engelskspråklige filmer
Aqua vitae

Aqua vitae (også skrevet aqua vitæ; latin, bokstavelig «livets vann») er et gammelt navn fra minst tidlig på 1400-tallet for en konsentrert vannløsning av etanol. Begrepet er et generelt et generisk for alle destillerte former, og kom etter hvert til å referere særskilt til destillerte alkoholkonsentrater.

Aqua vitae var vanligvis fremstilt ved destillasjon av vin, og er noen ganger kalt «Vinens sjel» i engelske tekster. «Vinens sjel» er et spesifikt betegnelse på brandy, destillert gjentatte ganger. Fra 1540-tallet har det fått betydningen brandy, whiskey, etc. På fransk finnes også betegnelsen eau-de-vie for sprit og brandy, bokstavelig betydning «livets vann». Aqua vitae er også opprinnelsen til det norske ordet akevitt, som henviser til skandinavisk krydret brennevin med fra 36 til 41, 5 volumprosent alkohol.

Navnet er familiært tilknyttet til de ledende folkelige brennevinsarter fra spesielle regioner. Whisky (fra gælisk språk uisce beatha, «livets vann») i Skottland og Irland. Når uttrykket brukes i England, refererer det oftest til fransk brandy. Det er acquavite i Italia, okowita i Polen, оковита (okovyta) i Ukraina, акавіта (akavita) i Hviterussland, og яковита (yakovita) i sørrussiske dialekter.

Referanser

Brennevin
Håvard Lilleheie

Håvard Lilleheie (født 1. februar 1973 på Stord, og oppvokst på Stord i Vestland) er en norsk skuespiller, programleder og komiker. Han debuterte i programserien U på NRK i 2000 etter å ha jobbet som standupkomiker. Her laget han, sammen med manusforfatter og regissør Magnus Martens, liksomdokumentariske episoder fra sitt eget liv. 

Sammen med blant andre Steinar Sagen hadde han programmene Munn til Munn og Onkel Happy på NRK Petre. Etter dette ledet han talkshowet Håvard Lilleheie Show på Metropol TV i 2001.
 
I 2003 hadde han hovedrollen i suksessfilmen United der han ble gjenforent med regissør Magnus Martens. Han har siden dette blant annet hatt opptredener i program som Rikets Røst, TV 2s Påskenøtter og Senkveld. Han spilte i 2004 i forestillingen Smuget Show sammen med blant andre Bjarte Hjelmeland og Pernille Sørensen og hadde i 2006 forestillingen Frustrerte Fyrer sammen med Steinar Sagen. 

Han var fra høsten 2006 frem til våren 2009 programleder for det satiriske humorshowet Manshow på TV 2 Zebra sammen med Morten Ramm.

29. september 2009 var det premiere på Lilleheies humortalkshow Showman. Dette programmet gikk i starten hver tirsdag, men etter noen måneder ble sendetiden utvidet til tre dager i uken. Pr. september 2010 var Showman inne i sin tredje sesong og ble sendt hver tirsdag, onsdag og torsdag klokken 22.30 på TV 2 Zebra. Våren 2011 sluttet han i Showman og ville konsentrere seg om andre ting.
Våren 2012 gikk han til TV3, og fra høsten 2012 var han programleder for andre sesong av Kjendisbarnevakten på samme kanal.
Høsten 2013 til 2015 er han programleder i et lørdagsshow Rodde & Kikkan for barn, på NRK Super.
I 2015 er han programleder i Science of Stupid med Håvard Lilleheie på National Geographic Channel, som første programleder fra Norge. I desember 2016 er han en av skuespillerne i den nye adventserien for barn, Snøfall på NRK. Han var fast deltaker av de første episodene av Praktisk info med Jon Almaas i 2017 på TV Norge, og han var med i første sesong av Kompani Lauritzen i 2020 på TV 2.

Bøker 

 2022 "Leos Magiske Reise - Jakten på Allan Carte". Skrevet med Frode Eie Larsen (Papermoon forlag) 
 2020 "Store tanker fra små hoder" (Kagge)
 2013 "Å nei! Hjelpetreneren fikk jobben : Godset 2008-2012". Skrevet med Alexander Aas (Falck Forlag)

Trivia 
Lilleheie er lidenskapelig Strømsgodset-supporter og har laget låta Samma for meg (bare Godset vinner).

Referanser

Eksterne lenker 
 Håvard Lilleheies bakgrunn
 

Norske skuespillere
Norske programledere
Programledere for NRK
Programledere for TV 2
Skal vi danse-deltakere
Personer fra Drammen kommune
Norske standupkomikere
Panacea

Panacea, som har navn etter den greske gudinnen for helbredelse, Panakeia (lat. Panacea), var trodd å være et middel som kunne kurere alle sykdommer og forlenge livet på ubestemt tid. Den var søkt av alkymister som en forbindelse til Livseliksiren og De vises stein.
 

Farmasihistorie
Pseudovitenskap
Alkymi
Dicuil

Dicuil eller Dicuilus var en irsk munk og geograf som ble født en gang i andre halvpart av 700-tallet. Vi vet ikke kjent når han døde. Ca 825 skrev han boken De mensura Orbis terrae – Om jordklodens utstrekning. I boken nevnes blant annet «Thule», som antakelig refererer til Island, og er derfor en av de første skriftlige kildene som nevner denne øya. Boken nevner også bl.a. ferskvannskanalen mellom Nilen og Rødehavet.

Det har vært forsøk på å identifisere forfatteren med en viss Dicuil eller Dichull som var abbed av Pahlacht-klosteret, født en gang rundt 760, men dette er ikke bevist. Livet til Dicuil vet vi derfor lite om, annet at han tilhørte ett av de tallrike irske klostrene i det frankiske kongedømmet, og gjennom egne erfaringer kjente til øyene rundt England og Skottland, det vil sannsynligvis si Hebridene, Orknøyene og Shetland: «Jeg har bodd på noen av disse øyene,» skriver han, «gått i land på noen andre, jeg har i det minste sett noen flere av dem, og lest om de andre.»

Mellom 814 og 816 skrev han et astronomisk verk, og i 825 et geografisk verk. Hans grammatikalske verk har derimot gått tapt. 

Det astronomiske verket er basert på kunnskap fra utregninger av tidspunktet for religiøse høytider. Verket består av fire bøker i både prosa og vers, overlevert i kun et eneste manuskript som tilhører Saint-Amand-klosteret, og blir i dag oppbevart ved Valenciennes.<ref>[https://www.newadvent.org/cathen/04778c.htm Dilcuin, Catholic encyclopedia]</ref>

Mest kjent er hans De mensura Orbis terrae, der han skriver som syv emner: Hav, øyer, fjell, provinser, byer, elver og nasjoner.

Den pussigste informasjonen om diplomatisk kontakt mellom Midtøsten og Europa var at Harun al-Rashid i 801 sendte en levende elefant til Karl den store. Den siste og beste utgaven er JJ Tierney, Diculi: Liber de Mensura Orbis Terrae,'' (Dublin 1967).

Referanser 

Irske forfattere
Irske katolske prester
Kristne munker
Irland i tidlig middelalder
Fødsler på 700-tallet
Dødsfall på 800-tallet
Espen Nystuen

Espen Nystuen (født 19. desember 1981) er en norsk fotballtrener, fotballeder og tidligere fotballspiller som er sportslig leder og midlertidig hovedtrener for Kongsvinger IL Toppfotball.

Nystuen startet sin karriere i Kongsvinger der han ble tatt opp i A-stallen i 2000. Etter å ha blitt betegnet som en av Kongsvingers bedre spillere i mange år, ble han rett i forkant av 2006-sesongen solgt til Stabæk. Under oppkjøringen til 2008 sesongen solgte Stabæk ham videre til Sandefjord, hvor han ble kåret til årets spiller i 2010. Nystuen har U-landskamper for Norge.

I desember 2012 signerte han igjen for sin moderklubb Kongsvinger, denne gangen som spillende daglig leder.

Espen Nystuen er sønn av tidligere Kongsvinger-spiller Erik Nystuen.

Referanser

Eksterne lenker 
 
 
 
 
  Kongsvinger ILs nettsider – Spillerens profil

Norske fotballspillere
Fotballspillere for Kongsvinger IL Toppfotball
Fotballspillere for Stabæk Fotball
Fotballspillere for Sandefjord Fotball
Fotballspillere for Lillestrøm SK
Personer fra Kongsvinger kommune
Biler (film)

Biler (originaltittel Cars) er en Oscar-nominert dataanimert film produsert av Pixar i samarbeid med Walt Disney fra 2006. Filmen er regissert av John Lasseter. Filmen handler om Lynet McQueen (Lightning McQueen), en nybegynner-racerbil på vei til et mesterskap. På veien til mesterskapet møter han andre biler som lærer han at ikke alt handler om å vinne. Filmen hadde premiere i USA den 9. juni 2006 og den 25. august 2006 i Norge. Filmen ble nominert til to Oscar i kategoriene «beste animasjonsfilm» og «beste originale filmlåt» («Our Town» av Randy Newman). Det er også laget et videospill med samme navn som filmen, der handlingen foregår etter handlingen i filmen.

Den ble etterfulgt av Biler 2 (2011), og Biler 3 (2017).

Handling 

Filmen handler om «Lightning McQueen», en snakkende NASCAR-bil på vei fra Nord-Carolina til California for å være med på et løp. På Route 66 havner han i klørne på sheriffen i Radiator by (Radiator Springs), som jager etter ham. McQueen tror sheriffens smell i eksospotten er pistolskudd, og stikker av. Under flukten ødelegger McQueen veien i byen.

Den neste morgenen våkner McQueen i en inntauingstomt for biler. Etter å ha pratet litt med slepebilen Bill, havner han for retten, der han blir kommandert til å reparere veien. McQueen er ikke så fornøyd med avgjørelsen, da hans største ønske er å komme seg ut av byen og rekke løpet sitt.

Til slutt drar han til løpet i California, og han tar med seg flere av bilene fra landsbyen som sitt nye mannskap. Han vinner ikke løpet, fordi "Harry Knøl" må ty til juks og krasjer inn i den tredje konkurrenten – "Kongen" – bakfra. McQueen velger å hjelpe Kongen fremfor å kjøre i mål som nr. 1, og dermed vinner Harry løpet. Publikum er imidlertid ikke så fornøyd med hendelsen, og piper ut vinneren, og jubler for McQueen isteden.

Lydspor 
Ni av sangene på lydsporet er av populære artister, mens de siste elleve er instrumentaler komponert av Randy Newman. Albumet ble gitt ut den 6. juni 2006, av Disney Records.

Figurer i filmen

Eksterne lenker 
 Om Biler på Filmweb
 
 
 Tekniske fakta om filmen

Animerte barnefilmer fra USA
Filmer fra 2006
Pixar-filmer
Animerte filmkomedier fra USA
Bilfilmer
Filmer regissert av John Lasseter
Engelskspråklige filmer
Animerte eventyrfilmer fra USA
Vinnere av Annie Award for beste animasjonsfilm
Latvias forsvar

Latvias forsvar (latvisk: Latvijas Nacionālie bruņotie spēki) består av 5910 personer i uniform.

Latvia har etter frigjøringen fra Sovjetunionen hatt mobiliserbart vernepliktforsvar med noen vervede soldater.  Forsvaret består av en hær med lett infanteri, et luftforsvar og en marine.  I tillegg til disse har man hatt et heimevern, kalt zemessardze, bestående av 13 890 personer.  Latvia er i ferd med å gå over til et profesjonnelt forsvar, og fra 1. januar 2007 skal det ikke være flere vernepliktige igjen.  Forsvarsbudsjettet ligger på rundt 1,5% av statsbudsjettet.

Latvia samarbeidet med Estland og Litauen om en felles infanteribataljon kalt BALTBAT og en marineskvadron kalt BALTRON som de stiller med i fredsbevarende oppdrag.

Fra 29. mars 2004 har Latvia vært medlem av NATO.  Latvisk luftrom er for tiden beskyttet av NATO-fly, da Latvia ennå ikke har kapasitet til å gjøre dette selv.

Eksterne lenker 
 
 Det latviske forsvarsdepartementet (latvisk, engelsk)
 Latvias NATO-misjon
 kamouflage.net > Europe > Latvia (Republic of Latvia) > index (engelsk)

Militærvesen etter land
Forsvar
Pamela-prosjektet

Pamela-prosjektet  – Pamela Project   Process for Advanced  Management of End of-Life-Aircraft er en virksomhet som er etablert av Airbus i Syd-Frankrike som har som mål å gjenvinne flydeler.

Prosjektets fremste mål er å ivareta miljøet. I stedet for å la eldre passasjerfly som er tatt ut av bruk ruste og gå til grunne i utkanten av flyplasser skal flyene bli demontert og alt gjenvinnes eller brukes på nytt.

Det er beregnet at mer enn 4 000, eller omtrent 200 passasjerfly årlig vil bli tatt ut av bruk mellom år 2004 og 2023 og at mellom  85 % og 95 % av komponentene lett kan gjenvinnes eller brukes på nytt.

Utstyr og produkter som elektroniske komponenter, og f.eks dekk, batterier, hydraulikkvæske vil bli gjenstand for en kontrollert gjenvinning og betryggende ført tilbake i systemet.

Eksterne lenker
 Airbus verner miljøet
 Gjenvinning av fly

Fly
Miljøvern
Rock Furore

Rock Furore var en norsk musikkavis som kom ut første gang i mai 1988 og deretter kom ut en gang i kvartalet til den ble nedlagt i 1994. Utgiver var Norsk Rockforbund. Avisen skrev i begynnelsen bare om norsk rock og pop, men senere dekket den også utenlandsk musikk. Øyvind Ihlen var ansvarlig redaktør, han ble senere etterfulgt av Kristian Ruud, Arvid Skancke-Knutsen og Knut Bjørheim.

Fra første nummer av bladet ble den redaksjonelle linjen som var skapt i de siste utgavene av fanzinen Absolute Musique, videreført. Redaktør Ihlen hadde vært redaktør på de to siste utgavene av Absolute Musique, hvor flere av de som kom til å skrive i Rock Furore også hadde vært med. Siste utgave av Absolute Musique kom ut i mai 1988, samme måned som første nummer av Rock Furore så dagens lys. 

Til å begynne med ble Rock Furore gitt ut i berlinerformat, men senere gikk den over til A4-format. I berlinerformat fulgte det med en flexisingel med et norsk band med hvert nummer. Disse ble også gitt ut i 50 nummererte eksemplarer med cover. Da A4-formatet ble introdusert begynte man å legge ved en CD, først bare med mer eller mindre kjente norske artister, men senere også med utenlandske artister.

Rock Furore flexisingel diskografi 

 RFFS 001 – Suicide Pilots – Can't Take It (1989)
 RFFS 002 – Baby Sugar Honeypie – Blue Bus / A Grim Report (1990)
 RFFS 003 – Uncle Sam`s Wig-Wam Party – Life's Cool (1990)
 RFFS 004 – Shellshock – Screaming (1990)
 RFFS 005 – The Cutbacks – Tired Of Hanging Around / Came To A Party (1990)
 RFFS 006 – Turtle Race – Up And Down The Road (1991)
 RFFS 007 – Electric Blue – Sea Pictures (1991)
 RFFS 008 – Vera Cruise – Material Freak (1991)
 RFFS 009 – Angst – Frykt / Dumhetens disipler (1991)
 RFFS 010 – Yeahlove Swans – Ain't Gonna Give It Up (1992)
 RFFS 011 – The Smell of Incence – I'm Allergic To Flowers (1992)

Musikktidsskrifter
Nedlagte norske aviser
Aviser etablert i 1988
Aviser nedlagt i 1994
Parmer County

Parmer County er et fylke i den amerikanske delstaten Texas. Det ligger i den nordvestlige delen av staten og det grenser mot Deaf Smith County i nord, Castro County i øst, Lamb County i sørøst og mot Bailey County i sør. Det har også grense mot delstaten New Mexico i vest.

Det ligger på Llano Estacado og i Texas Panhandle.

Parmer Countys totale areal er 2 293 km² hvorav 9 km² er vann. I 2000 hadde fylket 10 016 innbyggere og administrasjonssenteret ligger i byen Farwell. Fylket har fått sitt navn etter dommeren Martin Parmer.

Byer 
Bovina
Farwell
Friona
Lazbuddie

Eksterne lenker 
 

Fylker i Texas
Yoakum County

Yoakum County er et fylke i den amerikanske delstaten Texas. Det ligger i den nordvestlige delen av staten og det grenser mot Cochran County  i nord, Terry County i øst og mot Gaines County  i sør. Det har også grense mot delstaten New Mexico i vest.

Yoakum Countys totale areal er 2 071 km² hvorav 0 km² er vann. I 2000 hadde fylket 7 322 innbyggere og administrasjonssenteret ligger i byen Plains.

Byer 
Plains
Denver City

Eksterne lenker 
 

Fylker i Texas
Deaf Smith County

Deaf Smith County er et fylke i den amerikanske delstaten Texas. Det ligger i den nordvestlige delen av staten og det grenser mot Oldham County i nord, Randall County i øst, Castro County i sørøst og mot Parmer County i sør. Det har også grense mot delstaten New Mexico i vest.

Deaf Smith Countys totale areal er 3 880 km² hvorav 2 km² er vann. I 2010 hadde fylket 19 372 innbyggere og administrasjonssenteret ligger i byen Hereford.

Referanser

Eksterne lenker 
 

Fylker i Texas
IgE-basert matintoleranse

IgE-basert matintoleranse kalles også matallergi og regnes som en atopisk allergi, der spesielt nøtteallergi kan være livstruende.

Eksempler på matallergi 

 Eggallergi
 Fruktallergi
 Kjøttallergi
 Melkeallergi
 Nøtteallergi
 Soyaallergi
 Fisk og skalldyr

Se også 
 Atopisk allergi

Immunologi
Nina Grieg

Nina Hagerup Grieg (født 24. november 1845 i Bergen, død 9. desember 1935 i København) var en norsk sopran.

Nina Grieg var kusine til Edvard Grieg (1843-1907), og de to giftet seg 11. juni 1867 i København. Ekteparet opptrådte ofte sammen på konserter i Europa, og fikk svært gode kritikker. Nina Grieg ble dessuten anerkjent som en svært sensitiv tolker av mannens sanger. Den engelske komponisten Frederick Delius dediserte to sett med sanger til henne i årene 1888–1890.

Nina Griegs stemme er bevart på to voksruller med meget dårlig teknisk kvalitet, innspillingene er utgitt på platemerket Simax. 

Etter Griegs død i 1907 bosatte Nina Grieg seg i Danmark.

Referanser

Litteratur 
 Haavet, Inger Elisabeth (1998): Nina Grieg. Kunstner og kunstnerhustru. H. Aschehoug & Co. (W. Nygaard), Oslo. ISBN 82-03-22230-7, digital utgave

Edvard Grieg
Norske sangere
Personer fra Bergen kommune
Peter Espevoll

Peter Espevoll (født 2. oktober 1979) er en norsk musiker.

Han er vokalist i heavy metal-bandet Extol og hardrock-bandet Ganglion, samt gitarist og vokalist i bandet Aperture. Han er bosatt i Oslo.

Diskografi

Extol 
 1998  Burial
 1999  Mesmerized 
 2000  And I Watch 
 2000  Undeceived
 2001  Paralysis
 2003  Synergy
 2005  The Blueprint Dives

Eksterne lenker 
 

Norske sangere
Norske bassister
Norske gitarister
John Langdon (kunstner)

John Langdon (født 19. april 1946) er en amerikansk kunstspesialist eller typograf som har spesialisert seg i å lage ambigrammer. Langdon fikk hans bachelonargrad i engelsk fra Dickinson College. Han er mest kjent for ambiagramene han designet i Dan Browns roman Engler og Demoner. Som en heder til John Langdon ble hovedpersonen kalt Robert Langdon.

Langdon jobbet som en reklamelogodesigner i 1980-åra i Philadelphia og New York. Han er nå en professor i typografi. Han jobber både med ambigram, maling, finere kunst, fremmedspråk og filosofi.

Langdom har også skrevet boka Wordplay: The Philosophy, Art, and Science of Ambigrams (ISBN 0-7679-2075-9) (2005) som inneholder et forord av Dan Brown.

Eksterne lenker 
 Official Website
 Drexel Faculty Profile

Langdon, John
Fødsler i 1946
John Myung

John Ro Myung (uttales IPA: /ˈmaɪ.əŋ/, født 24. januar 1967 i Chicago, USA) er bassist i progressiv metal bandet Dream Theater. 

Myung er også bassist i gruppa The Jelly Jam.

Bakgrunn 
Myung ble født i Chicago av koreanske foreldre. Han vokste opp i Kings Park på Long Island i New York. Myung ble spurt om å spille bassgitar i et lokalt band da han var 15. Etter high school begynte han og kameraten John Petrucci på Berklee College of Music, hvor de møtte Mike Portnoy. De dannet bandet «Majesty», sammen med kameratene Kevin Moore (keyboard) og Chris Collins (vokal). Bandet byttet senere navn til Dream Theater.

Diskografi  	 
 Dream Theater – When Dream and Day Unite (1989)
 Dream Theater – Images and Words (1992)
 Dream Theater – Live at the Marquee (1993)
 Dream Theater – Awake (1994)
 Dream Theater – A Change of Seasons (1995)
 Dream Theater – Falling into Infinity (1997)
 Dream Theater – Once in a LIVEtime (1998)
 Platypus – When Pus Comes to Shove (1999)
 Dream Theater – Metropolis Pt. 2: Scenes from a Memory (1999)
 Platypus – Ice Cycles (2000)
 Gordian Knot – Gordian Knot (2000)
 Dream Theater – Live Scenes from New York (2001)
 The Jelly Jam – The Jelly Jam (2002)
 Explorers Club – Raising the Mammoth (2002)
 Dream Theater – Six Degrees of Inner Turbulence (2002)
 Dream Theater – Train of Thought (2003)
 The Jelly Jam – The Jelly Jam 2 (2004)
 Dream Theater – Live at Budokan (2004)
 Dream Theater – Octavarium (2005)
 Dream Theater – Score (2006)
 Dream Theater – Systematic Chaos (2007)
 Dream Theater – Black Clouds & Silver Linings (2009)
 Dream Theater – A Dramatic Turn of Events (2011)
 Dream Theater – Dream Theater (2013)

Referanser

Eksterne lenker   
 
 

Dream Theater-medlemmer
Bassister fra USA
Personer fra USA av koreansk opphav
Personer fra Chicago
Personer fra Smithtown
Aubrey/Maturin-serien

Aubrey/Maturin-serien er en serie på 20 ferdigstilte og én uferdig historiske romaner av Patrick O'Brian (12. desember 1914 – 2. januar 2000). Handlingen er lagt til Napoleonskrigene fra 1800 til ca. 1815. Den er sentrert rundt vennskapet mellom Kaptein Jack Aubrey i den britiske marinen og hans skipslege og spion Stephen Maturin. Bøkene er usedvanlig detaljrik i sin beskrivelse av datidens marineliv. O'Brian har også forsøkt å bruke datidens engelsk.

Seriens bøker
Kun de fjorten første bøkene i serien er foreløpig oversatt til norsk. 

 Første kommando av Patrick O'Brian (2002); engelsk: Master and Commander (1970)
 Orlogskaptein av Patrick O'Brian (2003); engelsk: Post Captain (1972)
 HMS Surprise av Patrick O'Brian (2005); engelsk: HMS Surprise (1973)
 Toktet til Mauritius av Patrick O'Brian (2006); engelsk: The Mauritius Command (1977)
 Den ødeste øy av Patrick O'Brian (2006); engelsk: Desolation Island (1978)
 Hell i Krig av Patrick O'Brian (2008); engelsk: The Fortune of War (1979)
 Skipslegens makker (2009); engelsk: The Surgeon's Mate (1980)
 Oppdrag på det Joniske hav (2011); engelsk: The Ionian Mission (1981)
 Svikefull havn (2012); engelsk: Treason's Harbour (1983)
 Den andre siden av verden (2014); engelsk: The Far Side of the World 
 Baksiden av medaljen (2014); engelsk: The Reverse of the Medal 
 Kaperskip (2015); engelsk: The Letter of Marque 
 13-skudds salutt (2017); engelsk: The Thirteen Gun Salute 
 Fra seilernes øy (2019); engelsk: The Nutmeg of Consolation 
 Clarissa Oakes – (The Truelove i USA) 
 The Wine-Dark Sea 
 The Commodore 
 The Yellow Admiral 
 The Hundred Days 
 Blue at the Mizzen
 The Final Unfinished Voyage of Jack Aubrey

Film 
Filmen Master and Commander: The Far Side of the World fra 2003 ble laget med Russell Crowe som Jack Aubrey og Paul Bettany som Stephen Maturin. Filmen baserer seg hovedsakelig på stoff fra boken The Far Side of the World, men har også dratt inn deler av Desolation Island (Den ødeste øy) og  ''Master and Commander (Første kommando). 

Historiske romaner
Romanserier

it:Caccia notturna (romanzo)